**A 16/2019. (XI.13.) önkormányzati rendelet 4. sz**. **melléklete**

**Bizottság(ok) megnevezése**

**valamint a Képviselő-testület által a bizottságokra ruházott feladat-és hatáskörök**

1. **ÁLLANDÓ BIZOTTSÁG(OK)**
2. A Képviselő-testület az alábbi állandó bizottságot hozza létre:

**Pénzügyi- és Ügyrendi Bizottság** 3 fő

1. A bizottsági tagok névsorát a **2. sz. függelék** tartalmazza.
2. **A BIZOTTSÁG FELADAT –ÉS HATÁSKÖREI**

**A Pénzügyi- és Ügyrendi Bizottság feladatai:**

1. A bizottság közreműködik az önkormányzat költségvetési, pénzügyi-ellenőrzési, vagyongazdálkodási, településüzemeltetési, infrastrukturális, településrendezési és fejlesztési, az önkormányzat szervezeti, működési, rendeletalkotási és egyéb szervezési feladatainak ellátásában.
2. Közreműködik az önkormányzati rendeletek kidolgozásában, döntések előkészítésében.
3. A bizottság véleményezése szükséges az alábbi képviselőtestületi döntések előkészítéséhez:
4. az önkormányzat gazdasági programjának meghatározása
5. az éves költségvetés kidolgozása
6. a költségvetés végrehajtásáról szóló féléves és éves beszámoló elfogadása
7. pénzmaradvány felhasználása
8. éves költségvetés módosítása
9. önkormányzati vagyongazdálkodási ügyek
10. helyi adók bevezetése
11. önkormányzati intézmény alapítása, megszüntetése
12. társulásban való részvétel,
13. képviselőtestületi munkaterv elfogadása,
14. Szervezeti és Működési Szabályzat kidolgozása, módosítása, kiegészítése
15. A bizottság közreműködik és kivizsgálja a polgármester által átadott, az önkormányzati képviselő összeférhetetlenségére irányuló kezdeményezést. A bizottság előterjesztése alapján a képviselő-testület a következő ülésén, legkésőbb az összeférhetetlenség megállapításának kezdeményezését követő 30 napon belül határozattal dönt az összeférhetetlenségről.
16. Lebonyolítja a képviselő-testület hatáskörébe tartozó választásokat.
17. Ellenőrzi a képviselő-testület rendeleteinek, határozatainak végrehajtását.
18. Előkészíti és megszervezi a helyi népszavazás lebonyolítását.
19. Figyelemmel kíséri az önkormányzati rendeleteket és határozatokat, javaslatot tesz azok módosítására, kiegészítésére, vagy új rendelet alkotására.

(4) A bizottság közreműködik önkormányzati intézmények alaptevékenységi, kiegészítő vállalkozási tevékenységi körének meghatározása előkészítésében.

(5) A bizottság ellenőrizheti a pénzkezelési szabályzat megtartását, a bizonylati rend és a bizonylati fegyelem érvényesítését. Vizsgálati megállapításait a képviselőtestület elé terjeszti. A testület a szükséges intézkedéseket megteszi.

(6) A bizottságnak a Képviselőtestület által **átruházott hatásköre:**

1. véleményezi a vagyonrendelet előírásai szerint a vagyontárgyak elidegenítését

2. a képviselői vagyonnyilatkozatok nyilvántartása, ellenőrzése,

3. az összeférhetetlenség kivizsgálása, a képviselői köztartozásmentes adózói adatbázisba történő felvétel igazolásának ellenőrzése, méltatlansági ügyek döntésre előkészítése